VČH nolikums

2019./2020.gada sezonai

**1.MĒRĶI UN UZDEVUMI**

1.1. Hokeja attīstības propaganda un veselīga dzīvesveida popularizēšana Vidzemē.

1.2. Visi Vidzemes čempionāta hokejā (VČH) klubi, kuri piedalās VČH rīkotajās sacensībās, balstās uz godīgām partnerattiecībām, taisnīgumu, cieņu pret pretiniekiem, tiesnešiem, skatītājiem un sportam paredzētajās būvēs nepieļauj vardarbību un pretlikumīgu darbību.

1.3 Piesaistīt visas iespējamās Latvijas amatieru hokeja komandas

1.4 Piesaistīt sportā dažādu profesiju cilvēkus.

1.5. Sacensību uzvarētāju un balvu ieguvēju noteikšana pēc sportiskā principa .

1.6. Amatieru hokejistu meistarības pilnveidošana.

1.7 Tiesnešu kvalitātes līmeņa uzlabošana.

1.8 Treneru kvalitātes līmeņa paaugstināšana.

**2.LAIKS UN VIETA**

2.1. VČH notiek laika posmā no **2019.gada 9.septembra līdz 2019.gada 1.maijam**, pēc čempionāta direktorāta apstiprināta spēļu kalendāra.

2.2. VČH spēles tiek aizvadītas “VIDZEMES OLIMPISKAIS CENTRS” SIA ledus hallē, bet veterānu 45+ spēles – arī Tartu ledus hallē.

2.3. Spēles notiek Otrdienās, Ceturtdienās, Piektdienās, Sestdienās un Svētdienās (kā arī pēc vajadzības citās nedēļas dienās).

2.4. Izmaiņas kalendārā iespējamas ar Organizatoru lēmumu.

**3.SACENSĪBU VADĪBA**

3.1.Čempionāta spēles notiek saskaņā ar Starptautiskās Ledus Hokeja Federācijas (turpmāk- IIHF) ledus hokeja spēles noteikumiem un ar devīzi: FAIR PLAY AND RESPECT

3.2. VČH organizators – “VIDZEMES OLIMPISKAIS CENTRS” SIA sadarbībā ar biedrību Valmieras hokeja klubs (tālāk tekstā organizatori).

3.3. Organizatori izveido direktorātu, kas apstiprina čempionāta dalībnieku sastāvu, organizē čempionāta spēļu norisi un apbalvo labākās komandas un spēlētājus.

3.4 Organizatori izveido Disciplināro komisiju, kura izskata disciplināros un komandu sodus, kā arī izskata iesniegtos komandu protestus un strīdus disciplinārās komisijas sēdē (piedaloties sacensību direktoram, galvenajam tiesnesim un disciplinārās komisijas vadītājam).

3.5.Sacensību kopējo vadību īsteno VČH direktorāts. VČH sacensību rīkošanu organizē un kontrolē sacensību direktors un galvenais tiesnesis.

3.5.1. **Direktorātam ir tiesības uz spēlētāju foto, video izvietošanu un noformēšanu, sadarbību ar sociāliem tīkliem.**

3.5.2 **Direktorātam ir tiesības sagatavot, saskaņot un apstiprināt nolikumu, vajadzības gadījumā izskaidrojot punktus un normas ar mērķi, lai izšķirtu strīdus situācijas starp komandām, hokejistiem, komandu oficiāliem pārstāvjiem un tiesnešiem.**

**3.5.3. Direktorātam ir tiesības komandu un pārstāvju atbildības noteikšanai pārkāpjot nolikumu.**

**3.5.4. Direktorātam ir tiesības uz apbalvošanas scenārija noteikšanu.**

3.6. Situācijās, kuras saistītas ar VČH sacensību rīkošanu un organizēšanu un, kuru atrisināšana nav iespējama pamatojoties uz šo nolikumu, **VČH direktorātam un disciplinārai komisijai ir tiesības pēc saviem ieskatiem, ievērojot godīguma un taisnīguma principu, pieņemt lēmumus un par tiem informēt VČH komandas un spēlētājus. Informācija tiek publicēta mājas lapā** [**www.vochokejs.lv**](http://www.vochokejs.lv)

**3.7.Visa informācija par VČH norisi, sacensību rezultāti, statistika tiek izvietoti VČH mājaslapā, kurai ir oficiāls statuss.**

**3.8. Dokumentu aprite (iesniegumi, protesti starp organizatoru un komandām) tiek noteikta pa e-pastu** **janis.lauris@voc.lv** **vai nodoti personīgi vai ar kurjeru direktorātam.**

**3.9. Organizatoru lēmumi ir galīgi un izpildāmi visiem sacensību dalībniekiem.**

3.10. VČH komandu dalībnieku pārstāvjiem ir tiesības ieteikt VČH vadībai rakstiskā formā priekšlikumus par čempionāta sarīkošanu.

3.11. VČH 2019./2020.g. sezonas (sākot ar novembra mēnesi) tiesnešu un spēlētāju darbība tiks vērota ar VOC ledus hallē uzstādītām jaunām video novērošanas kamerām. Šis jauninājums ļaus pilnvērtīgāk izvērtēt strīdīgās situācijas un disciplinārās padomes sēdē pieņemt pareizos lēmumus.

**4.ČEMPIONĀTA DALĪBNIEKI**

4.1. Par “VČH” dalībnieku kļūst komanda, kura līdz 2019.gada 9.septembrim ir iesniegusi noteiktas formas pieteikumu un piekrīt čempionāta reglamentam un nolikumam, kuru apstiprina ar parakstu katras komandas pārstāvis. Kā arī ir samaksājusi čempionāta dalības maksu (līdz 9.septembrim). Ja komandas izstājas no čempionāta, dalības maksa netiek atmaksāta.

**4.2. VČH dalībnieku pienākumi:**

**4.2.1. Ievērot hokeja spēles noteikumus un nolikumu, cienīt pretiniekus, tiesnešus, organizatorus un skatītājus**

**4.2.2. Neatļaut piedalīties spēlē hokejistiem, kuri nav pieteikti, noformēti atbilstoši nolikumam, diskvalificēti vai kuri nav norādīti pieteikumā**

**4.2.3. Nepieļaut pārstāvju un spēlētāju iejaukšanos tiesnešu darbībā**

**4.2.4. Nepieļaut provocējošas konfliktsituācijas hokeja laukumā un agresīvu līdzjutēju darbību**

**4.2.5. Ievērot ledus halles iekšējās kārtības noteikumus**

**4.2.6. Atmaksāt ledus hallei radušos zaudējumus, ja tiek bojātas VOC ledus halles telpas un inventārs**

**4.2.7. Komandu pārstāvjiem jāapmeklē visas rīkotās VČH sanāksmes**

4.3. Visiem komandas spēlētājiem laukumā obligāti ir jābūt vienādās komandas getrās un kreklos, kuriem ir jābūt numurētiem **Spēlētājiem līdz 18.g.v. jāspēlē pilnā sejas maskā, kā arī jābūt kakla sargam.**

4.4.VČH nedrīkst spēlēt Latvijas izlašu, virslīgas, Igaunijas izlašu, augstākās līgas, citu valstu izlašu un augstāko līgu pārstāvošie hokejisti jebkurā vecuma grupā no 2016./2017.g.sezonā līdz 2019./2020.g.sezonā spēlējošie, kā arī tie, kuriem ir spēkā esošs profesionāls līgums.

**4.4.1. Ar 2019./2020. gada sezonu VČH komandas varēs pieteikt 3 spēlētājus no citiem Latvijas amatieru čempionātiem (Līdz 2019.2020.g.s. nereģistrētus VČH). Spēlētāja atbilstību līgai izvērtēs VČH direktorāts.**

**4.4.2. 1.līgas spēlētāji var pieteikt 3 spēlētājus no VHK, kuri spēlē RMH vai 3 spēlētājus no citiem Latvijas amatieru čempionātiem (atbilstību līgai izvērtē direktorāts). VČH pieteiktais spēlētājs nevar spēlēt 2 komandās (izņēmums veterānu 45+ spēlētājs, kurš var spēlēt arī veterānu 45+līgā).**

**Spēlētājam, lai piedalītos play off spēlēs jānospēlē noteiktais spēļu skaits katrā komandā, kur viņš ir pieteikts (33%).**

**Spēlētāju pārejas laiks līgas ietvaros vai uz augšu tiek noteikts līdz 1.janvārim.Spēlētājs var pāriet, ja saņemta rakstiska piekrišana no esošās un jaunās komandas. Pamatotas pretenzijas gadījumā, pāreja uz jauno komandu nav atļauta, kamēr nokārto saistības ar esošo. Izskata direktorāts.**

**Katra VČH komanda no citiem Latvijas amatieru čempionātiem var pieteikt vārtsargu, kurš neietilpst minēto 3 spēlētāju skaitā.**

4.4.3. Vārtsargiem ir tiesības spēlēt VČH komandās (ievērojot principu, ka vārtsargs var spēlēt tikai vienā komandā, vienā līgā kā pamatvārtsargs). Ja kādas komandas pamatvārtsargs ir traumēts vai nevar pārstāvēt savu komandu cita attaisnojoša iemesla dēļ, tad komandas pārstāvim ir nepieciešams vienoties ar pretinieku komandu par cita vārtsarga pieteikšanu uz konkrēto spēli, ne vēlāk kā 24 stundas pirms spēles abām komandām paziņojot direktorātam (A. Brīvulim vai J.Laurim) par vārtsarga izvēli. Pamatojumam jābūt godīgam. Arī atteikumam jābūt pamatotam.

4.4.4. VČH komandās atļauts spēlēt jauniešiem, ķuri, sākoties sezonai, ir 14. gadu veci un ,kuri nepārstāv nevienu no citu pilsētu klubiem un specklasēm, nespēlē LBJČH (izņemot Valmieras BSS/HK audzēkņi), nav Latvijas izlašu, sākot ar U-16 līdz pieaugušo valstsvienībai dalībnieki, kuriem ir vecāku un ārsta atļauja .

4.5. Valmieras veterānu 50+ komandai, kura spēlē LAHL, 2019./2020.gada sezonā atļauts piedalīties VČH. Ar 2019./2020. g. Sezonas VČH veterāni (45+) drīkst spēlēt 2 komandās: VČH čempionātā un VČH veterānu līgā.

4.6. VČH nevar tikt pieteikti spēlētāji:
4.6.1.Skatīt 4.4. p-tu.

4.6.2. Kuri izcieš diskvalifikāciju jebkura līmeņa hokeja līgā Latvijā vai ārpus tās robežām.

4.7.Spēlētājiem, pārejot uz citu komandu, jānokārto saistības ar iepriekšējo komandu, ja tādas dokumentāri tiek uzrādītas, kā arī jāsaņem no iepriekšējās komandas brīvlaišanas vēstule. Šie dokumenti jāiesniedz VČH direktorātam noteiktajos termiņos.

4.8.Spēlētājus atsaukt un papildus pieteikt atļauts līdz 2020.gada 1.janvārim.

4.9.Spēlētājiem VČH visās līgās regulārajā čempionātā jānospēlē vismaz 33 % spēļu, lai varētu piedalīties play off spēlēs.

4.10. Sākot ar 2018./2019.g.s. VČH komandas tiek reglamentētas trīs līgās. Tiek noteikts, ka 1.līgas pēdējā vieta nākamā sezonā spēlē 2.līgā un attiecīgi 2.līgas uzvarētāji nākošajā sezonā pāriet uz 1.līgu.Tāda pati kārtība tiek noteikta starp 2. un 3.līgu.

**5.ČEMPIONĀTA PIETEIKUMS**

5.1. Speciālas formas pieteikums ir iespējams saņemt pie Organizatora, pieteikums par piedalīšanos čempionātā komandas iesniedz Organizatoram, līdz 2019.gada 2.septembrim.

5.2.Pieteikuma dokumentācija tiek noformēta atbilstoši nolikumam un nosūtīta uz e-pastu **janis.lauris@voc.lv**

**5.3. Spēlētāju drīkst pieteikt, ja viņam nav veselības problēmu, ja viņš ir iepazinies ar hokeja spēles noteikumiem, nolikumu.**

5.4.Spēlētāju paraksti pieteikumā nozīmē, ka viņi apstiprina datu pareizību.

**5.5.Komandas pārstāvis atbild par spēlētāja foto nosūtīšanu organizatoram jpg.formātā līdz 10.oktobrim (viena mēneša laikā kopš VČH sākuma). Pretējā gadījumā, spēlētājs nevarēs spēlēt. Pārkāpjot šo punktu, komandai tehniskais zaudējums.**

**5.6.** Katrai komandai ir tiesības dalībai čempionātā pieteikt ne vairāk kā 30 (trīsdesmit) spēlētājus.

**5.**7. Spēlētāju pārejas tiek noteiktas līdz 1.janvārim 2020.gadā.

**5.8. Pārejas tiek noteiktas līgas ietvaros (nokārtojot saistības ar iepriekšējo klubu un saņemot brīvlaišanas vēstuli ar apstiprinātu parakstu).**

5.8.1. Spēlētāju papildpieteikumus un atbilstību līgai sezonas laikā izskata VČH direktorāts un pieņem lēmumu. Papildpieteikumi iesniedzami darbdienās līdz pl.17:00.Ja spēlētājs nav ievadīts datorprogrammā pie attiecīgās komandas, spēlēt viņš nedrīkst. Komandu pārstāvji ir atbildīgi par papildpieteikuma laicīgu iesniegšanu.

5.8.2. Komandu pārstāvjiem līdz 2019.gada 2.septembrim jānosūta direktorātam komandas logo (ja ir jauns) .

**6.ČEMPIONĀTA NORISES KĀRTĪBA**

6.1. VČH 2019./2020.gada sezonā startēs 15 komandas (+ veterānu līgā – 6 komandas).
Komandas pēc pārstāvju sanāksmē pieņemtās formulas tiek sadalītas trīs līgās, kā arī veterānu **45+** līgā.

3.līga: Vilki, HK Alūksne, Gulbene/SCO, Cēsu auto, Cēsis

2.līga: Skorpions, Smiltenes vanagi, HK Smiltene’09, Inflekss, SK Pārgauja, Sigulda

1.līga: Woltec, Vijciems, Biko-Logi, Ledus vilki

Vet.45+ līga: Dinamo Tartu, Inflekss, Seda, Cēsis, ELVI-Rauna, Skorpions Komandas

3. līgā regulārajā čempionātā savā starpā aizvadīs 5. riņķus,

veterānu 45+ un 2.līgā 4.riņķus, bet 1.līgā 6.riņķus, noskaidrojot regulārā čempionāta uzvarētājus, kā arī pēc rezultātiem katrā līgā izveidos play-off pārus.

1.v.-4.v. un 2.v.-3.v.

Play-off posms noritēs līdz kādas komandas divām uzvarām. Šajā posmā katrā līgā tiks noskaidroti līgu čempioni un godalgoto vietu ieguvēji.. Play off spēkā ir princips , ka augstākstāvošā komanda tiekas ar zemākstāvošo pēc regulārā posma rezultātiem.
Visās līgās spēles noris bez spēka paņēmieniem.
**Veterānu 45+līgas dalībkomandas regulārajā posmā sacentīsies savā starpā 4.riņķos, noskaidrojot 1.-4.v. komandas, kuras piedalīsies play off.**

 **½ finālā spēkā ir princips, ka augstākstāvošā komanda tiekas ar zemākstāvošo pēc regulārā posma rezultātiem. ½ un finālspēles līdz 2 uzvarām. Ja vajadzīga 3.spēle, tā tiek aizvadīta tās komandas laukumā, kura tabulā ir augstāk pēc regulārā čempionāta rezultātiem.
. Veterānu līga spēlē pēc veterānu LHF un VČH noteikumiem:**

**- bez spēka paņēmieniem;**

**- bez šķīlieniem;**

**- ar pārmetieniem (pārmetienu izdarījusī komanda drīkst veikt spēlētāju maiņu);**

**- neizšķirta rezultāta gadījumā pēcspēles soda metienu izpilde tāpat kā VČH čempionātā**

**- 2. Un 3.periodā nav laukuma pušu maiņa**

**- 2019./2020.gada VČH veterānu čempionātā drīkst spēlēt 1975.gadā dzim. un vecāki (pārējie noteikumi tāpat kā VČH nolikumā).**

**5 spēlētāji uz spēli laukumā drīkst būt 1980.-1975.g.dz.(pieteikumā uz spēli šie spēlētāji jāatzīmē).**

6.2. Ne vēlāk kā 10min. pirms spēles katra komanda, tiesnesim- sekretāram iesniedz pieteikumu, norādot konkrētajā spēlē esošos spēlētāju pozīciju un to numurus. Pieteikuma blanku var saņemt 30 min. pirms spēles pie sekretariāta vai halles administratora. Pirms spēles komandas treneris (pārstāvis) ar parakstu uz komandas pieteikuma spēlei apliecina pieteikto spēlētāju pareizību.. Katrā spēlē drīkst piedalīties ne vairāk kā 20 spēlētāji un 2 vārtsargi.

**Komandas kapteinim pirms spēles jābrīdina galvenais tiesnesis par kāda spēlētāja aizkavēšanos uz sasveicināšanos.**

**Ja nepaziņo, komandai 2 min.sods, bet ne vairāk kā 2+2 min.**

**Spēlētāji nevar atrasties uz ledus, kamēr tiek gatavots laukums spēlei (ledus kombains, ledus vīrs, vārti nav aizvērti).**

**Spēlētājiem pēc spēles obligāti jāatsveicinās.**

**Uz spēlētāju soliņa spēles laikā var atrasties tikai spēlētāji un oficiālie komandas pārstāvji, kuri norādīti pieteikumā uz spēli.**

6.3. Spēles laiks 80min., 3(trīs) periodi pa 15min “tīrā” laika, 4min. iesildīšanās, 1min. pārtraukums starp periodiem.

6.3.1.Ja spēle noslēdzas neizšķirti, katra komanda izpilda pa trīs soda metieniem. Ja arī pēc šīs sērijas ir neizšķirts, komandas turpina soda metienu sēriju līdz pirmajai kļūdai.
6.3.2.pēcspēles soda metienu izpildes kārtība spēles neizšķirta rezultāta gadījumā:

- spēlei beidzoties komandu pārstāvji iesniedz spēles tiesnesim 3 spēlētāju sarakstu

- jebkurš spēlētājs , kura noraidījums nav beidzies , noslēdzoties spēlei, netiek pielaists pie pēcspēles soda metienu izpildīšanas un viņam ir jāturpina atrasties uz noraidīto soliņa vai jādodas uz komandas ģērbtuvi

- ja rezultāts paliek neizšķirts pēc 3 metienu sērijas , tad metienus turpina katras komandas viens spēlētājs, neatkarīgi vai tas ir piedalījies metienu sērijā vai jauns

- spēles protokolā tiek atzīmēts spēlētājs , kurš realizējis soda metienu , pēc kura ir noteikta uzvara.

6.4. Katra komanda tikai vienu reizi var lūgt pārcelt nozīmēto spēli, iesniedzot lūgumu Organizatoram ne vēlāk kā 5(piecas) dienas pirms noliktās spēles, savstarpēji vienojoties. Komanda , kura atceļ spēli , tiek publicēta čempionāta mājas lapā – internetā.
**Spēle jānospēlē divu nedēļu laikā kopš pārcelšanas.**

**Play off spēles pārcelt nevar!**

6.5. VČH laikā katrs dalībnieka personiski atbild par savu veselības stāvokli, jaunieši līdz 18.g.v. ir nepieciešama ārsta un vecāku atļauja.

6.6. Organizators neatbild par sacensību dalībnieku, kā arī visu ledu halles un apkārtējie teritorijā klātesošo traumām, miesas bojājumiem, sakropļojumiem, līdz pat letālam gadījumam, kā arī par pazudušām mantām.

6.7.Ja spēlē vārtsargs gūst traumu vai tiek noraidīts līdz spēles beigām un nav otra vārtsarga, tiek dotas 10 min., lai formā ietērptos cits spēlētājs no esošas komandas, kurš pieteikts spēlei, jeb komanda spēlē ar 6 laukuma spēlētājiem.

6.8. Spēļu sākumam darbadienās jābūt neagrāk kā plkst. 18:30. Brīvdienās un izejamās dienās ne agrāk kā plkst. 11:00.

6.9. Visām komandām ir obligāti jāizspēlē visas VČH spēles.

6.10. Komanda, kura konkrētajā sacensību pārī (kalendārā) ir norādīta pirmā ir laukuma saimnieks (spēlē tumšos formas kreklos). Ja komandai-laukuma saimniekam nav tumšās krāsas kreklu-komandas pārstāvis 1 dienu iepriekš vienojās ar otras komandas pārstāvi par spēles kreklu krāsām.

6.11. Sacensību organizatori nodrošina medicīnas personālu, kurš nepieciešamības gadījumā sniedz pirmo neatliekamo medicīnisko palīdzību. VČH medicīnas personāls neveic sportistu ārstēšanu.

**7.DISCIPLINĀRIE SODI UN DISKVALIFIKĀCIJA**

7.1. Komandai tiek piešķirts zaudējums ar 0:W un piespriests naudas sods sekojošos gadījumos:

7.2.1. ja komanda neierodas uz spēli (soda nauda 300 EUR), jāapmaksā pilnībā izdevumi, kas saistīti ar spēles organizāciju (ledus īre, tiesneši, med.pers., reklāma u.c.) + soda nauda.

**Komandas neierašanās iemesls tiek izskatīts Disciplinārajā komitejā.
Disciplinārās komitejas lēmums ir galīgs un nav apstrīdams.**

7.2.2. ja spēle tiek pārtraukta vienas vai abu spēlētāju vai vadītāju nedisciplinētības dēļ (soda nauda 300,- EUR no vainīgās komandas vai komandām), atkārtotas nedisciplinētības gadījumā (ja spēlētāji atstāj rezervistu soliņu spēles laikā un izlec laukumā),komanda tiek diskvalificēta;

7.2.3. ja hokeja komanda aiziet no laukuma - šai komandai tiek ieskaitīts zaudējums 0:W . Tāpat hokeja klubam jāveic vienreizēja iemaksa organizatoriem 300,- EUR apmērā.

7.2.4. Disciplināro sodu nolikumu skatīt pielikumā.

7.3. Par komandas neierašanos uzskatāma:
7.3.1. Ja ieradušies mazāk nekā 6 spēlētāji (ieskaitot vārtsargu);
7.3.2. Komandas neierašanās laukumā 15min. laikā pēc spēles tiesneša svilpes, kas aicina komandas uz laukuma(ja iepriekš nav paziņots par kavējuma iemeslu).

7.4. Komanda tiek izslēgta no čempionāta sekojošos gadījumos:
7.4.1. pēc otrās neierašanās uz spēli;
7.4.2. ja viena mēneša laikā nesamaksā komandai piespriesto soda naudu;
7.4.3. par rupjiem sporta ētikas, sacensību organizācijas un disciplīnas pārkāpumiem;
7.4.4. ja komanda nav nokārtojusi finansiālās saistības.

7.5. Lēmumu par spēlētāju diskvalifikāciju un komandu izslēgšanu no VČH pieņem direktorāts.

7.6. Komandai, kura izstājas no VČH, tiek ieskaitīti zaudējumi 0:W, ja tā ir nospēlējusi 50% no paredzētā spēļu skaita. Pārējos gadījumos spēļu rezultāti tiek anulēti.

7.7. Komandām piespriestie naudas sodi jāsamaksā līdz komandas nākamajai spēlei. Par visām soda naudām atbild komandas vadība. Komandai aizliegts piedalīties spēlē, kamēr nav samaksāta soda nauda. Soda nauda iemaksājama organizatoram.

**8.SACENSĪBU TIESNEŠI**

8.1. Katru spēli apkalpo divi tiesneši laukumā un trīs tiesneši sekretariātā un viens spēles statistiķis.
8.2. Par tiesnešu norīkošanu un tiesāšanas kvalitāti atbild sacensību Galvenais tiesnesis.

8.3.Tiesnešu darbības kontroli veic sacensību galvenais tiesnesis + direktors.
8.4.Tiesnešiem jābūt objektīviem, godīgiem, korektiem atbilstoši hokeja spēļu noteikumiem un nolikumam.

8.5.Komandām nav tiesību iejaukties tiesnešu izvēlē uz spēli.
8.6 Prasības par konkrētas spēles tiesnešu nomaiņu netiek pieņemtas.
8.7. Tiesnešu lēmumi spēļu laikā ir galīgi un tos nevar apstrīdēt ne spēlētājs, ne komandas vadība.

8.8.Ja ir strīdus situācija, galvenais tiesnesis pieņem lēmumu par video noskatīšanos, lai pieņemtu lēmumu bija vai nē vārtu guvums. (tad, kad iekārtas tiks uzstādītas)
(komanda var 1x pieprasīt video noskatīšanos vārtu guvuma noteikšanai spēles laikā . Ja apstiprinās, ka ‘vārtu guvums nav bijis, komandai 2’sods.)

8.9.**Spēles tiesnesim jāziņo galvenajam tiesnesim par disciplināriem pārkāpumiem uzliktiem spēlē.**

**Par pārkāpumiem pirms spēles, spēles laikā un pēc spēles, ja pēc viņa uzskatiem tas varētu iespaidot spēles likteni un spēlējošo komandu stāvokli**.
8.10.**Tiesnešu pienākumi:**

**- ja kādas komandas spēlētāji izceļas ar īpašu rupjību traumējot, spēles galvenais tiesnesis pēc saviem ieskatiem var pārtraukt spēli, norādot pārkāpumus protokolā un nosūtot organizatoram.**

**- tāpat, ja skatītāji neuzvedas, draud, met priekšmetus uz ledus, galvenais tiesnesis var pārtraukt spēli;**

**- ja tiek atrastas kļūdas protokolā, tās galvenajam tiesnesim ir atļauts labot. Lēmumu par oficiālā protokola labojumu jāievieto mājaslapā.**

**8.11 Tiesnešu atbildība:
- ja pavirši noformēts protokols – 50% no samaksas par spēli,**

**- ja pazaudēts protokols vai izmainīts pēc komandu parakstīšanas – nav samaksas par spēli,**

**- ja nav pilnā tiesneša formā – 50% no samaksas par spēli,**

**- par spēles kavējumu – nav samaksas par spēli.**

**9.FINANSIĀLIE NOTEIKUMI**

9.1. “VČH tiek organizēts pēc pašfinansēšanas noteikumiem.
1) Vienas spēles izmaksas katrai komandai ir 146 EUR, (no 2019.g. novembra - 151 kurās ietilpst ledus, ģērbtuves, tablo, tiesneši, sekretariāts un medicīnas personāls ko nodrošina organizators.
9.2. Par samaksām atbildīga ir katra komanda, kas piedalās VČH. Nauda jāsamaksā ne vēlāk kā 20.min. pirms spēles sākuma.
9.3. Komandu samaksātās soda naudas un dalības maksa tiek izlietota tikai čempionāta organizēšanai un balvu iegādei.

**10.PROTESTI**

10.1. Komandai ir tiesības pēc spēles beigām informēt spēles tiesnesi par protesta iesniegšanu. Protests tiek fiksēts spēles protokolā 15.min.laikā pēc spēles. Protesta iesniegšanu ar savu parakstu apliecina komandas galvenais treneris vai komandas pārstāvis.
10.2. Protests 24 stundu laikā rakstiski jāiesniedz Organizatoram. Izņēmums - protests par nepieteikta vai diskvalificēta spēlētāja piedalīšanos spēlē (5dienas).
10.3. Organizators sasauc disciplināro komisiju, kura izskata protestus 5 darba dienu laikā (max) vai līdz komandas nākamai spēlei (min)
10.4.**Disciplinārā komisija pēc saviem ieskatiem var izsaukt ieinteresēto personu, izmantot videomateriālus vai pieņemt lēmumus, neuzklausot puses, uz esošiem dokumentiem un materiāliem**.
10.4. Protests netiek izskatīts sekojošos gadījumos:
10.4.1. nav iesniegts noteiktajā laikā;
10.4.2. nav ierakstīts oficiālajā spēles protokolā

10.4.3 par tiesnešu darba kvalitāti
10.4.4 par sodiem, pārmetieniem, vārtu guvumiem, soda metieniem, iemetieniem, aizmugures stāvokļiem;
10.4.3. ja nav iesniegta ķīlas summa 70 EUR apmērā.
Par nepamatotu protesta iesniegšanu, jeb protesta noraidīšanas gadījumā 70 EUR ķīlas nauda paliek VČH balvu fondā.
10.5.Protesti tiek pieņemti un izskatīti šādos gadījumos:

- ja tiek pārkāpts nolikums,
- ja kādai no komandām tiek ieskaitīts tehniskais zaudējums.
10.6. Klubu vadītājiem un treneriem nav tiesību iejaukties tiesnešu darbā vai jeb kādā citā veidā traucēt to.
Klubu vadītāji un treneri atbild par hokejistu uzvedību sacensību laikā, ieskaitot 30 minūtes pirms un 30 minūtes pēc spēles Vidzemes Olimpiskajā centrā.

**11.UZVARĒTĀJU NOTEIKŠANA UN VIETU SADALĪJUMS**

11.1. Komandu vietas tiek noteiktas pēc komandu izcīnīto punktu summas:
11.1.1. par uzvaru- 3 punkti;
11.1.2. par uzvaru pēcspēles soda metienu sērijā (ja spēle noslēgusies neizšķirti)- 2 punkti;
11.1.3. par zaudējumu pēcspēles soda metienu sērijā (ja spēle noslēgusies neizšķirti)- 1 punkts;
11.1.4. par zaudējumu- 0 punktu;
11.2. Gadījumā, ja divām vai vairāk komandām ir vienāds punktu skaits, augstāku vietu ieņem komanda, kurai:
11.2.1.vairāk punktu savstarpējās spēlēs;
11.2.2. labāka vārtu starpība savstarpējās spēlēs;
11.2.3. vairāk gūto vārtu savstarpējās spēlēs;
11.2.4. labāka iegūto un zaudētu vārtu starpība visās spēlēs;
11.2.5. vairāk iegūtu vārtu visās spēlēs.

11.2.6. mazāk soda minūtes visos mačos

11.2.7.vislielākais vidējais spēlētāju vecums komandas pieteikumā sezonai
11.2.8. komandai, kurai nav zaudējumu par neierašanos un spēli.
11.3. Pie tehniskā zaudējuma vārtu attiecība fināla kopskaitā netiek skaitīta.

11.4. Visus komandu neierašanās gadījumus uz spēlēm izskata čempionāta direktorāts, kurš arī pieņem galīgo lēmumu.

**12.APBALVOŠANA**

12.1. “VČH” pirmās trīs komandas katrā līgā tiek apbalvotas ar attiecīgās pakāpēs medaļām , kausiem. Regulārā posma uzvarētāji katrā līgā saņem uzvarētāju kausu. Speciālbalvas tiek pasniegtas čempionāta labākajiem: vārtsargiem, uzbrucējiem, aizsargiem, kā arī rezultatīvākajiem spēlētājiem (gūtie vārti+ piespēles).

**DISCIPLINĀRO SODU NOLIKUMS**

|  |  |  |
| --- | --- | --- |
| **NR** | **PĀRKĀPUMS** | **SODS** |
|  |  |  |
|  |  |  |
| 1.1 | Uzbrukums pretiniekam no aizmugures | 2+10’ |
| 1.2 | Par duroša sitiena mēģinājumu ar nūju | 10’ |
|  | Par duroša sitiena mēģinājumu ar nūjas galu | 10’ |
| 1.3. | Par uzbrukumu pretiniekam, kuram nav ripas | 5+20, 0-2 spēles vai 25’un1-3sp. |
|  | Spēle ar augsti paceltu nūju traumējot | 5+20, 0-2 spēles vai 25’1-3 sp. |
|  | Par nepareizu uzbrukumu pretiniekam | --“—vai -----“---------- |
|  | Par pretinieka grūšanu uz bortu | ----“—vai --------“ ------- |
|  | Par sitienu pretiniekam ar nūju | -----“--- vai ------“-------- |
| 1.4 | Par sitienu pretiniekam ar elkoni galvas, kakla rajonā | 5+20, 0-3 sp. |
|  | Par durošu sitienu ar nūju, nūjas galu | 5+20, 0-3sp. Vai 25’ 2-5 sp. |
|  | Par sitienu pretiniekam ar galvu , kāju vai košanu | 25’ 2-5 sp. |
| 1.5 | Par uzbrukumu galvā vai kaklā, no muguras, par sitienu ar celi | 5+20’1-3sp. Vai 25’3-8 sp. |
| 2.1 | Par otro disciplinārsodu spēlē | 10’+10’ 1 spēle |
| 2.2 | Kautiņa iniciatoram ārpus laukuma | diskvalifikācija uz 1 gadu |
| 2.3 | . Piedalīšanās kautiņā spēles laikā; nometot cimdus | jāizlaiž 5 spēles |
| 2.4 | Apvainojoši žesti (spļaušana) spēles laikā vai pirms; vai pēc tās; kas vērsti pret tiesnesi vai tiesnešu brigādi; kas apkalpo spēli; spēlētājiem; skatītājiem | 20’ 1-3 spēlēm vai 25’2-10 spēles |
| 2.5 | Apzināti un bezatbildīgi pielieto spēku pret tiesnesi uz ledus | 25’ 5-15 spēles |
| 2.6 | . Par tīšu ripas mešanu, nūjas mešanu vai atvēzienu uz tiesnešiem vai citām oficiālām personām | 25’diskvalifikācija uz 1 gadu |
| 2.7 | Par draudēšanu tiesnešiem, par spļaušanu | 25’3-10 spēles |
| 2.8. | Par aizskarošiem un necenzētiem vārdiem jebkuram uz ledus pēc spēles vai ārpus laukuma | 20’0-3 spēles |
| 2.9 | Par draudēšanu pretiniekam  | 25’ 2spēles |
| 2.10 | Par nūjas vai citu priekšmetu izmešanu uz laukuma, atrodoties uz soliņa, protestējot tiesnešu lēmumiem | 2+20’ 1spēle |
| 2.11 | Par aizskarošiem žestiem vai darbībām pret jebkuru ledus laukumā pirms, spēles laikā vai pēc spēles | 25’ 1-5 spēles |
| 2.12 | Par atvēzienu ar nūju pret skatītājiem, pretinieku, konflikta laikā | 25’2-5 spēles |
| 2.13 | Par sodītā soliņa atstāšanu pirms laika, lai apstrīdētu tiesneša lēmumu | 2+20’0-3 spēles |
| 3.1 | . Par iesaistīšanos kā pirmajam kautiņā, kur divi jau cīnās | 20’0-3 spēles |
| 3.2. | Par kautiņa turpināšanu, kad iesaistījies tiesnesis vai pretošanos tiesnesim pildīt viņa pienākumus | 5+20’vai 25’1-5 spēles |
| 3.3 | Vārtsargiem , kuri izmanto atsitēja cimdu, lai iesistu par galvu, kaklu, seju | 20’0-5 spēles |
| 3.4. | Kā pirmajam par spēlētāja vai sodītā soliņa pamešanu un iesaistīšanos konfliktā vai konflikta provocēšana | 25’ 1-3 spēles |
| 3.5 | Nākošam pēc pirmā, kurš pamet rezervistu soliņu, lai iesaistītos vai provocētu konfliktu | 2+20’ 2 spēles |
| 3.6 | Par nūjas izmešanu spēles situācijā, lai traucētu pretiniekam | 10’ |
| 3.7 | Par tīšu sitienu pretiniekam ar galvu; kāju; nūju vai apzinātu rupju rīcību; kas noved pretinieka spēlētāju pie traumām | diskvalifikācija uz 1 gadu; ja fiksēts spēles protokolā |
| 4. | Par nepieteikta vai neatļauta spēlētāja piedalīšanos spēlē | komandai piešķirams tehniskais zaudējums un jāatmaksā otrai komandai visi izdevumi par šo spēli |
| 5. | Spēlētājam; kurš lietojis alkoholu; nav atļauts piedalīties spēlē | 1 spēle jāizlaiž + sods 70 EUR |
| 6. | Pārkāpums spēlē 5+20 min | 1 spēle jāizlaiž automātiski |
| 7. | Par otro pārkāpumu sezonā 5+20 min | jāizlaiž 10 spēles |
| 8. | Par spēlētāja vai komandas aiziešanu pēc spēles beigu sirēnas neatsveicinoties | sods 150 EUR |
| 9. | Ja spēlētājs atkārtoti pārkāpj noteikumus; kuros tiek piemērots 5+20’ vai 25’ | diskvalifikācija uz trīs un vairāk spēlēm spēlētājs tiek diskvalificēts uz vienu gadu. |
| 10. | Ja spēlētājs pārkāpj noteikumus; kuros tiek piemērota diskvalifikācija uz trim un vairāk spēlēm un iepriekš jau ir bijis diskvalificēts uz vienu gadu | spēlētājs tiek diskvalficēts uz trīs gadiem vai zaudē tiesības jebkad piedalīties VČH |

Spēlētāja gada diskvalifikācija var tikt aizstāta ar naudas sodu 5000-7000 EUR apmērā, izvērtējot pārkāpuma pakāpi. Naudas summa iemaksājama VČH attīstībā.
Nolikumā neparedzētie sodi tiek izskatīti atsevišķi automātiski izlaižot vienu spēli, kas tiek skaitīta kopskaitā.
*“VČH” direktorāts*
Pēdējās izmaiņas (13.septembris, 2019, 9:00)